**Velkommen i Biohusets Billedskole**

Bredgade 17, 1.sal Lemvig

[www.biohusetlemvig.dk/billedskole](http://www.biohusetlemvig.dk/billedskole)

Her kan du finde de fleste oplysninger, som du og dine forældre har brug for, når du går i billedskole.

Mandagsholdet, 2.- 4. klasse starter 15/9 kl. 16-18.

Torsdagsholdet, 5.- 7. klasse starter 18/9 kl. 15.30 - 18.

**Det koster 1665 kr. for et år at gå i billedskole**.

Beløbet betales i begyndelsen af sæsonen til kontonummer 7730 1106496

Vi holder en lille pause undervejs og opfordrer til, at du har en madpakke med.

Vi opfordrer ligeledes til, at I (forældre) sender en sms, mail eller ringer, hvis du en dag ikke kan komme.

Vi starter billedskoledagen med at fortælle, hvad vi skal lave og hvordan. Derfor er det vigtigt, at du kommer til tiden for at få disse oplysninger.

Ønsker du at stoppe i billedskolen, hvilket vi selvfølgelig ikke håber, skal vi have besked fra en forælder.

Når du går i billedskole, arbejder du med mange forskellige materialer, og dit tøj kan blive beskidt. Vi har forklæder, men de dækker slet ikke det hele. Så sørg for at have gammelt tøj på.

Efter en god dag i billedskolen, hvor vi har haft gang i en masse ting, skal der ryddes op inden vi går hjem. Det hjælper vi hinanden med.

I billedskolen er det os (underviserne), som bestemmer. Vi forventer at både du og dine forældre bakker op om det, vi har bestemt. Det skal være sjovt og lærerigt at gå i billedskolen og vi må alle tage hensyn til hinanden, så det kan lade sig gøre.

Billedskolens visioner er at fremme børns kreative evner og forståelse for kunst, gennem arbejdet med forskellige materialer, teknikker og udtryksformer, samt give mulighed for fordybelse i arbejdet med de forskellige opgaver. Vi ser frem til en god sæson i billedskolen og glæder os til at komme i gang.

Man kan altid kontakte os undervisere:

Mandagsholdet: Rie og Annika

Torsdagsholdet: Annika og Johanne

Rie og Johanne er billedkunstnere, og Annika er læreruddannet.

Annika Piersma tlf. 29855772

Rie T. Rolighed tlf. 60718805

Johanne Randen tlf. 27527473